ตามหัวข้อเลยครับ คือผมมีอะไรกับแฟนแล้วแฟนอยู่ข้างบนโดยใส่ถุง แต่ผมเสร็จก่อนแล้วแฟนยังไม่เสด เลยทำต่อจนมันอ่อนตัวลง แล้วตอนดึงออกมาเหมือนถุงมันหลุดไปครึ่งนึง ประมาน1/2 ของอวัยะวะเพศผม แล้วผมจับที่โคนมันเหมือนมีน้ำเต็มเลยไม่แน่ใจว่าเป็นของแฟนหรือน้ำอสุจิผม แต่ถ้าเป้นอสุจิผมไหลย้อนออกมา จะมีโอกาสท้องไหมครับ (แต่ในถุงยังมีน้ำอสุจิอยู่พอสมควรนะคับ)
สวัสดีค่ะ ถุงยางอนามัยนั้น แม้จะใช้ได้อย่างถูกต้อง ก็ไม่สามารถป้องกันการตั้งครรภ์ได้ 100% โดยมีโอกาสที่จะเกิดการตั้งครรภ์ได้ประมาณ 2% แต่หากใช้ไม่ถูกต้อง โอกาสที่จะตั้งครรภ์ก็จะมากขึ้น ซึ่งการปล่อยให้อวัยวะเพศอ่อนตัวและค่อยดึงออกมา โอกาสที่จะตั้งครรภ์ก็ย่อมมากกว่า 2% ค่ะการใช้ถุงยางอนามัยที่ถูกต้อง ได้แก่ การฉีกห่อผลิตภัณฑ์ถุงยางอย่างระมัดระวัง ไม่ใช้กรรไกรหรือมีดในการตัด ไม่ใช้เล็บแกะ ไม่ใช้ฟันกัด ถุงยางอนามัยต้องยังไม่หมดอายุ ไม่มีการฉีกขาดหรือรั่วซึม ถุงยางมีขนาดที่พอดีกับอวัยวะเพศชาย ใช้เพียงครั้งเดียวต่อการสอดใส่ 1 ครั้ง ไม่ใส่ถุงยางอนามัยซ้อนกัน ไม่ทาวาสลีนหรือผลิตภัณฑ์ที่มีน้ำมันลงบนถุงยาง รวมถึงการดึงอวัยวะเพศออกก่อนที่จะอ่อนตัวลง เป็นต้น